Мэл Гібсан

**Мэл Гі́бсан** (; нарадзіўся 3 студзеня 1956 году) — амэрыканскі актор, рэжысэр, прадусар і сцэнарыст. Найбольш вядомы сваімі гераічнымі ролямі, у прыватнасьці, галоўнай роляй Макса Ракатанскага ў першых трох фільмах пост-апакаліптычнай сэрыі *«[[Шалёны Макс]]»* і Мартына Рыгса ў фільмах пра паліцыянтаў *«[[Сьмяротная зброя]]»*. Уладальнік двух «Оскараў» і «Залатога Глёбуса» за рэжысуру драмы *«[[Адважнае сэрца]]»*, які выйшаў у сьвет у 1995 годзе. Ганаровы афіцэр ордэну Аўстраліі. Пасьля некалькіх юрыдычных справаў і спрэчных заяваў, якія сталіся вядомыя грамадзкасьці, імідж Гібсана значна пагоршыўся, што паўплывала на ягоную кар’еру як актора, гэтак і рэжысэра. Ягоная кар’еру зноўку пайшла ў гору пасьля фільму Джодзі Фостэр *«[[Бабёр (фільм)|Бабёр]]»*, дзе галоўную ролю акрамя Гібсана сыграла сама Фостэр.

## Біяграфія
Нарадзіўся ў Пікскіле, штат Нью-Ёрк. Але ў дванаццацігадовым узросьце разам з бацькамі Гібсан пераехаў аўстралійскі Сыднэй. Там ён навучаўся акторскаму майстэрству ў Нацыянальным інстытуце драматычнага мастацтва, дзе зьняўся разам з Джудзі Дэвіс у пастаноўцы *«[[Рамэо і Джульета]]»*. Першую ролю ў фільме атрымаў яшчэ студэнтам, а вядомасьць актор набыў дзякуючы выкананьню галоўнай ролі ў аўстралійскім фільме *«[[Шалёны Макс]]»*. У гэты ж час ён пачаў здымацца ў якасьці званага актору ў тэлевізійных сэрыялах, як то *«[[Саліваны]]»* і *«[[Паліцэйскі пастарунак (сэрыял)|Паліцэйскі пастарунак]]»*. У 1981 годзе Гібсан выканаў адну з галоўных роляў у фільме Пітэра Ўіра *«[[Галіпалі (фільм, 1981)|Галіпалі]]»*, якая апісвала падзеі Першай сусьветнай вайны. Гэты фільм дапамог замацаваць рэпутацыю актора, як добрага выканаўца сур’ёзных і рознабаковых роляў. Актор зьняўся ў наступным фільме сэрыі *«[[Шалёны Макс 2: Ваяр дарогі]]»* (1982), дзякуючы якому актор стаў шырока вядомым у ЗША. Гібсан зноў атрымаў станоўчыя водгукі за ролю ў рамантычным трылеры Пітэра Ўіра *«[[Год небясьпечнага жыцьця]]»* (1982). Пасьля гадавога перапынку ў кіно праз нараджэньне сыноў-двайнятаў Гібсан выканаў ролю Флэтчэра Крыстыяна ў фільме *«[[Баўнці (фільм)|Баўнці]]»* (1984). А свой першы заробак у мільён даляраў Гібсан атрымаў за тое, што ў трэці раз сыграў Макса Ракатанскага ў фільме *«[[Шалёны Макс 3: Пад копулам грому]]»* (1985).

Першым амэрыканскім фільмам Мэла Гібсана стала драма Марка Радэла *«[[Рака (фільм, 1984)|Рака]]»* (1984), у якой ён і Сысі Спэйсэк сыгралі фэрмэраў штату Тэнэсі. У 1985 годзе актор вырашыў узяць перапынак і амаль два гады правёў у сваім маёнтку ў Аўстраліі. Пасьля спакойнага часу Гібсан вярнуўся ў Злучаныя Штаты, каб сыграць ролю Мартына Рыгса ў фільме *«[[Сьмяротная зброя]]»* (1987), які дапамог замацаваць ягоны статус выбітнага актора. Наступнай кінастужкай Гібсана стаў фільм Робэрта Таўна *«[[П’яны сьвітанак]]»* (1988), а затым *«[[Сьмяротная зброя 2]]»* (1989). У 1990 годзе актор зьняўся адразу ў трох фільмах, як то *«[[Птушка на дроце]]»*, *«[[Эйр Амэрыка (фільм)|Эйр Амэрыка]]»* і *«[[Гамлет (фільм, 1990)|Гамлет]]»*. Пры гэтым апошні фільм быў спрадусаваны кампаніяй Icon Productions, якую Гібсан стварыў разам зь сябрам Брусам Дэйві.

На працягу 1990-х гадоў Гібсан чаргаваў камэрцыйныя і асабістыя праекты. Ягонымі фільмамі ў першай палове дзесяцігодзьдзя былі *«[[Вечна малады (фільм, 1992)|Вечна малады]]»*, *«[[Сьмяротная зброя 3]]»,* *«[[Мавэрык (фільм)|Мавэрык]]»* і *«[[Адважнае сэрца]]»*, у апошнім зь якіх ён таксама выступіў у ролі рэжысэра. Затым ён зьняўся ў кінастужках *«[[Выкуп (фільм)|Выкуп]]»*, *«[[Тэорыя змовы (фільм)|Тэорыя змовы]]»*, *«[[Сьмяротная зброя 4]]»* і *«[[Адплата (фільм, 1999)|Адплата]]»*. Гібсан таксама агучыў пэрсанажа Джона Сьміта ў мультфільме студыі Дыснэй *«[[Пакагонтас (фільм, 1995)|Пакагонтас]]»*, які пабачыў сьвет у 1995 годзе. Гібсану быў выплачаны рэкордны заробак у 25 мільёнаў даляраў за ягоную працу ў фільме *«[[Патрыёт (фільм, 2000)|Патрыёт]]»* (2000). Агульная сума, якую актор зарабіў за 2000 год, перавысіла 100 мільёнаў даляраў, бо ў тым жа годзе выйшаў мультфільм *«[[Уцёкі з катуху]]»*, дзе ён агучыў аднаго з пэрсанажаў, і рамантычная камэдыя *«[[Чаго хочуць жанчыны]]»*. У 2002 годзе Гібсан зьявіўся ў драматычным вайсковым фільме *«[[Мы былі жаўнерамі]]»* і стужцы *«[[Знакі (фільм)|Знакі]]»*, якая стала самым прыбытковым фільмам акторскае кар’еры Гібсана. Падчас прасоўваньня ў пракаце «Знакаў», Гібсан заявіў, што больш ня хоча быць кіназоркай і будзе здымацца зноўку, толькі калі сцэнар будзе сапраўды неардынарным. Замест акторства Гібсан сканцэнтраваўся на працы рэжысэра.

У 2004 годзе Гібсан выступіў у якасьці рэжысэра фільму *«[[Пакуты Хрыста (фільм)|Пакуты Хрыста]]»*, якія ўзрушылі публіку надзвычай жорсткімі сцэнамі і падрабязнымі рэпрадукцыямі Палестыны пачатку нашай эры. Фільм быў пастаўлены на арамэйскай і лацінскай мовах, а таксама іўрыце, на якіх размаўлялі ў часы Хрыстоса. Карціна была спробай падрабязна ўзнавіць апошнія дванаццаць гадзінаў жыцьця Ісуса Хрыстоса. Кінастужка была ўхваленая тагачасным рымскім папам Янам Паўлам II, незважаючы на ​​неадназначныя водгукі многіх крытыкаў. Аднак, *«Пакуты Хрыста»* мелі шалёны посьпех, сабраўшы ў пракаце амаль 371 мільён даляраў.

## Крыніцы

## Вонкавыя спасылкі
* 

Катэгорыя:Акторы ЗША